หุ้นสหรัฐขยับขึ้นเล็กน้อย
วอลล์สตรีทขยับขึ้นเล็กน้อย ดาวโจนส์ เพิ่มขึ้น 5.22 จุด ขณะที่ราคาน้ำมันขยับลง
14 มี.ค. 2556

วอลล์สตรีทขยับขึ้นเล็กน้อย ดาวโจนส์ เพิ่มขึ้น 5.22 จุด ขณะที่ราคาน้ำมันขยับลง
วอลล์สตรีทวานนี้(13มี.ค.) ขยับขึ้นเล็กน้อย แต่ดาวโจนส์ทุบสถิติสูงสุดติดต่อกันเป็นวันที่ 7 จากแรงหนุนของยอดค้าปลีก       ดัชนีหุ้นดาวโจนส์ เพิ่มขึ้น 5.22 จุด (0.04 เปอร์เซ็นต์) ปิดที่ 14,455.28 จุด แนสแดค เพิ่มขึ้น 2.80 จุด (0.09 เปอร์เซ็นต์) ปิดที่ 3,245.12 จุด เอสแอนด์พี เพิ่มขึ้น 2.04 จุด (0.13 เปอร์เซ็นต์) ปิดที่ 1,554.52 จุด ขณะที่ราคาน้ำมันขยับลง หลังพบคลังเชื้อเพลิงสำรองสหรัฐฯเพิ่มขึ้นเกินคาดหมาย บ่งชี้ถึงอุปสงค์ที่อ่อนแอภายในชาติผู้บริโภครายใหญ่ของโลก       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน ลดลง 2 เซนต์ ปิดที่ 92.52 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.13 ดอลลาร์ ปิดที่ 108.52 ดอลลาร์ต่อบาร์เรล